|  |
| --- |
| **TALÁLT TÁRGYAKKAL KAPCSOLATOS JEGYZŐI FELADATOK** |
| . |
| **Ügyleírás** |
| . |
| **A találó köteles** a talált dolgot a találástól számított nyolc napon belül a dolog elvesztőjének, tulajdonosának, a dolog átvételre jogosult más személynek vagy a találás helye szerint illetékes jegyzőnek átadni. A találónak a talált dologra vonatkozó igénybejelentését az átadással egyidejűleg kell megtennie. **Ha az átadott dolog átvételére jogosult személye megállapítható**, a jegyző a dolgot késedelem nélkül átadja a jogosultnak. Ha az átvételre jogosult személye nem állapítható meg, a talált dolog kiadása 3 hónap letelte után válik lehetségessé (ez alatt az idő alatt azt a jegyző megőrzi). |
| . |
| **Felhívjuk az átvételre jogosult** (tulajdonos, bérlő, használó) **figyelmét arra, hogy a talált tárgy feletti rendelkezési jogot** (tulajdonjog, bérleti jog, használati jog) **hitelt érdemlően igazolnia kell** (például okmánnyal, irattal, egyéb bizonyítási eszközzel), **és csak ennek vizsgálatát követően kerülhet kiadásra a tárgy, egy átadási-átvételi jegyzőkönyv felvétele mellett.** |
| . |
| **Illetékesség** A találás helye szerinti települési önkormányzat jegyzője. |
| . |
| **Szükséges okiratok** - természetes személy találó vagy átvételre jogosult esetén: személyazonosító okmányai |
| . |
| **Az ügyet intéző osztály** Nyírbátor Város Polgármesteri Hivatal Hatósági Iroda 4300 Nyírbátor, Szabadság tér 7. |
| . |
| **Ügyintézés helye, elérhetősége és rendje** |
| . |
| A gyorsabb ügyintézés érdekében kérjük részesítse előnyben az elektronikus, illetve telefonon történő kapcsolattartást. |
| . |
| Kérdés esetén, telefonon a 42/281-042/130 számon állunk rendelkezésükre munkaidőben. |
| . |
| **Ügyintézés díja** **Az eljárás illetékmentes.** |
| . |
| **Az alkalmazott jogszabályok** |
| * a Polgári Törvénykönyvről szóló 2013. évi V. törvény 5:54-5:64. §; * az illetékekről szóló 1990. évi XCIII. törvény 33. § (2) bekezdés 3. pont; * a polgárok személyi adatainak és lakcímének nyilvántartásáról szóló 1992. évi LXVI. törvény 29. § (12) bekezdés; * az általános közigazgatási rendtartásról szóló 2016. évi CL. törvény 15. § (2) bekezdés, 36. § (1) bekezdés, 121. § (1) bekezdés a) pont; * az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény 60. §; * Magyarország helyi önkormányzatairól szóló 2011. évi CLXXXIX. törvény 132. § (1) bekezdés i) pont, 132. § (2) bekezdés * a körözési nyilvántartási rendszerről és a személyek, dolgok felkutatásáról és azonosításáról szóló 2013. évi LXXXVIII. törvény * az információs önrendelkezési jogról és az információszabadságról szóló 2011. évi CXII. törvény * 18/2017. (XII. 15.) IM rendelet a hatósági letétről, valamint a közigazgatási hatósági eljárássorán zár alá vett vagy lefoglalt dolgok tárolásáról és értékesítéséről * a személyazonosító igazolvány kiadásáról és az egységes arcképmás- és aláírás-felvételezés szabályairól szóló 414/2015. (XII. 23.) Korm. rendelet |
| . |
| **Egyéb fontos tudnivalók** |
| . |
| 2013. évi V. törvény a Polgári Törvénykönyvről: |
| . |
| **5:54. § [Tulajdonszerzés találással]** |
| . |
| (1) Ha valaki feltehetően más tulajdonában álló, elveszett dolgot talál és azt birtokba veszi, megszerzi annak tulajdonjogát, ha arra igényt tart feltéve, hogy |
| a) megtett mindent annak érdekében, hogy a dolgot a tulajdonos visszakaphassa; és |
| b) a dolog tulajdonosa vagy az átvételre jogosult más személy a találástól számított egy éven belül, élő állat esetén három hónapon belül, a dologért nem jelentkezik. |
| (2) Ha a dolgot többen találják meg, a találótársakat a találó jogai együttesen, egymás között egyenlő arányban illetik meg és kötelességei egyetemlegesen terhelik. Találótárs az is, aki a dolgot elsőként felfedezte és annak birtokbavételére törekedett, de végül más vette azt előbb birtokba. |
| . |
| **5:55. § [A találó kötelezettsége]** |
| . |
| (1) A találó köteles a talált dolgot a találástól számított nyolc napon belül a dolog elvesztőjének, tulajdonosának, a dolog átvételre jogosult más személynek vagy a találás helye szerint illetékes jegyzőnek átadni. |
| (2) A jegyzőnek való átadáskor a találó nyilatkozni köteles arra nézve, hogy igényt tart-e a dolog tulajdonjogára. A találó igénybejelentéséről a jegyző igazolást ad. |
| . |
| **5:56. § [A jegyző eljárása]** |
| . |
| (1) Ha az átadott dolog átvételére jogosult személye megállapítható, a jegyző a dolgot késedelem nélkül átadja a jogosultnak. |
| (2) Ha az átvételre jogosult személye nem állapítható meg, a jegyző a dolgot az átadástól számított három hónapon át megőrzi. Ha ez idő alatt a jogosult nem jelentkezik, a dolgot - ha ennek tulajdonjogára az átadáskor igényt tartott - a találónak ki kell adni. |
|  |
| **5:57. § [A találó jogainak korlátai és a dolgot terhelő jogok sorsa]** |
|  |
| (1) A találó a neki kiadott dolgot állagának sérelme nélkül használhatja, azonban azt nem idegenítheti el, nem terhelheti meg és használatát másnak nem engedheti át. |
| (2) A jogosult tulajdonszerzésével a harmadik személynek a dolgot terhelő jogai megszűnnek. |
| . |
| **5:59. § [Közönség számára nyitva álló helyen talált dolog]** |
| . |
| (1) A közönség számára nyitva álló épületben vagy helyiségben, továbbá közforgalmú közlekedési és szállítási vállalat szállítóeszközén talált dolgot a találó köteles az üzemeltető alkalmazottjának késedelem nélkül átadni. Az ilyen dolog tulajdonjogára a találó nem tarthat igényt. |
| (2) Ha a talált dolog átvételére jogosult személye megállapítható, az üzemeltető őt értesíti és jelentkezése esetén részére a dolgot késedelem nélkül átadja. |
| (3) Ha az átvételére jogosult személye nem állapítható meg, az üzemeltető a dolgot az átadástól számított három hónapon át megőrzi, vagy - ha a megőrzésre lehetősége nincs - azt az átadástól számított nyolc napon belül a jegyzőnek átadja. |
| (4) Ha a jogosult a dologért három hónap alatt nem jelentkezik, az üzemeltető vagy a jegyző azt értékesíti. |
| . |
| **5:61. § [A tulajdonos jogai]** |
| . |
| Ha a jogosult az értékesítés előtt jelentkezik, a dolgot részére ki kell adni, az értékesítés után történő jelentkezés esetén a befolyt összeget ki kell neki fizetni. Elveszti a jogosult a dolog tulajdonjogára vagy az értékesítés során befolyt összegre vonatkozó igényét, ha a találástól számított egy éven belül nem jelentkezik. |
| . |
| . |
| **Egyéb fontos tudnivalók** |
| . |
| **A SZEMÉLYAZONOSÍTÓ IGAZOLVÁNY TALÁLÁSA ESETÉN:** |
| . |
| A személyazonosító igazolvány kiadásáról és az egységes arcképmás- és aláírás-felvételezés szabályairól szóló 414/2015. (XII. 23.) Korm. rendelet alapján |
| 38. § (1) \* A talált, más nevére szóló személyazonosító igazolványt le kell adni |
| . |
| a) a találás helye szerint illetékes jegyzőnek, aki azt - a találásról felvett jegyzőkönyvvel együtt - haladéktalanul megküldi a találás helye szerint illetékes járási hivatalnak, b) a találás helye szerint illetékes járási hivatalnak, c) a találás helye szerint illetékes konzuli tisztviselőnek, aki azt - a találásról felvett jegyzőkönyvvel együtt - haladéktalanul megküldi a kijelölt kormányhivatalnak, vagy d) a kijelölt kormányhivatalnak. (2) \* A járási hivatal, illetve a kijelölt kormányhivatal visszaadja a talált személyazonosító igazolványt, ha az az Nytv. 29/F. §-a szerint nem tekinthető érvénytelennek, és a polgár új állandó személyazonosító igazolványt még nem kapott. (3) \* A talált személyazonosító igazolványt a járási hivatal vagy a kijelölt kormányhivatal belföldön postai úton, könyvelt küldeményként küldi meg az arra jogosultnak. Ha a polgár a személyazonosító igazolványt postai úton vagy felhívásra személyesen, törvényes képviselője vagy meghatalmazottja útján sem veszi át, a járási hivatal vagy a kijelölt kormányhivatal az igazolványt a találástól számított egy év eltelte után átvétel hiányában érvényteleníti, és gondoskodik e ténynek a személyazonosító igazolvány nyilvántartásban való feltüntetéséről. |